La matrícula per a l’Escola d’Estiu de la Casa de Cultura s’obri el 29 de maig
2025-07-24

L’àrea de Cultura i Joventut de l’Ajuntament de Burjassot ja ho té tot preparat perquè aquest estiu les xiquetes, els xiquets i els del municipi gaudisquen de les vacances escolars d’una manera divertida, formant part de l’Escola d’Estiu 2023; Escola d’Estiu que arrancarà el dilluns 29 de maig amb l’inici de la matrícula en línia, la qual es pot fer en aquest ENLLAÇ, o bé de manera presencial, en el Servei d’Atenció al Ciutadà (SAC), a la Casa de Cultura, amb cita prèvia.

L’Escola d’Estiu 2023 està destinada per a xiquetes, xiquets i joves amb edats compreses entre els 4 i els 17 anys, nascuts entre 2006 i 2019. En el cas de la Summer School, està dirigida a participants d’entre 8 i 12 anys, nascuts entre 2011 i 2015. Des de la Casa de Cultura s’ha informat també que, al setembre, també es realitzarà l’Escola i, en aquest cas, les xiquetes i xiquets a les quals va destinada hauran de tindre entre 4 i 12 anys, nascuts entre 2011 i 2019.

Tant l’Escola d’Estiu com la Summer School començaran el 22 de juny i acabaran el 31 de juliol. Per part seua, l’Escola de setembre començarà el dia 1 i finalitzarà un dia abans de l’inici del curs escolar en Educació Primària.

Depenent si la matrícula de les diferents modalitats es realitza per setmanes o mensual, el preu variarà, igual que si es tria l’opció de matrícula amb menjador o amb escola matinera, la qual cosa suposa l’entrada a les 08.00 hores.

Les tres modalitats, Escola d’Estiu, Summer School i Escola de setembre, tenen un descompte en el preu del 50% per a famílies nombroses i monoparentals i del 100% per a famílies nombroses i monoparentals especials.

En la web municipal, es poden consultar-se les NORMES de les Escola d’Estiu així com els PREUS I INFORMACIÓ d’interés.